jkorsvik/nowiki_second_scrape_merged huggingface dataset:
Bladkameleoner

Bladkameleoner er en slekt av kameleoner. De er brune, grå eller grønne, og lever for det meste på marka, eller på lavt nivå i busker. Halen er kort, og kan ikke brukes til å holde fast i greiner. De fleste artene har en begrenset utbredelse i isolerte skogsområder i det østlige Afrika, men en art, Rhampholeon spectrum, forekommer i Vest-Afrika.
En fylogenetisk studie fra 2004 førte til at tre arter ble overført til en ny slekt, Rieppeleon. De resterende artene i Rhampholeon tilhører tre godt definerte klader. Underslekten Rhampholeon omfatter arter med en vid utbredelse både i Vest- og Øst-Afrika, Bicuspis lever mot sør i Mosambik og Zimbabwe, og artene i Rhinodigitum er begrenset til fjellområder rundt Riftdalen.


== Arter ==
Denne oversikten bygger på The Reptile Database.
Rhampholeon acuminatus
Rhampholeon beraduccii
Rhampholeon boulengeri
Rhampholeon chapmanorum
Rhampholeon gorongosae
Rhampholeon marshalli
Rhampholeon moyeri
Rhampholeon nchisiensis
Rhampholeon platyceps
Rhampholeon spectrum
Rhampholeon spinosus
Rhampholeon temporalis
Rhampholeon uluguruensis
Rhampholeon viridis


== Referanser ==


== Videre lesning ==
T. Hildenhagen (2007). «East African stump-tailed chameleons». Chameleons! Online E-Zine. 
P. Nečas og W. Schmidt (2004). Stump-tailed Chameleons: Miniature Dragons of the Rainforest. Edition Chimaira. ISBN 978-3930612598. 
S. Spawls m.fl. (2004). A Field Guide to the Reptiles of East Africa. Christopher Helm Publishers. ISBN 978-0713668179. 


== Eksterne lenker ==
(en) Bladkameleoner i Encyclopedia of Life 
(en) Bladkameleoner i Global Biodiversity Information Facility 
(en) Bladkameleoner hos ITIS 
(en) Bladkameleoner hos NCBI 
(en) Kategori:Rhampholeon – bilder, video eller lyd på Wikimedia Commons 
Rhampholeon – detaljert informasjon på Wikispecies 
Nguru Pygmy Chameleon – Rhampholeon acuminatus
Sandy Powell

Sandy Powell (født 7. april 1960) er en britisk Oscar og BAFTA-vinnende kostymedesigner.
Powell studerte teaterdesign ved Central Saint Martins College of Art and Design i London, men sluttet før hun ble uteksaminert for å jobbe for blant annet Derek Jarman.
Hun ble belønnet med Oscar for beste kostymedesign for filmene Shakespeare in Love (1998), The Aviator (2004), og The Young Victoria (2009). Hun har også belønnet med BAFTA for beste kostymedesign for Velvet Goldmine (1998), og The Young Victoria (2009)
I 2011 ble Powell tildelt Order of the British Empire for sitt arbeide innen filmindustrien.


== Nominasjoner og priser ==


=== Oscar for beste kostymedesign ===
Nominert: Orlando (1994)
Nominert: Kjærlighetens vinger (1997)
Nominert: Velvet Goldmine (1998)
Vant: Shakespeare in Love (1998)
Nominert: Gangs of New York (2002)
Vant: The Aviator (2004)
Nominert: Mrs. Henderson presenterer (2005)
Vant: The Young Victoria (2009)
Nominert: The Tempest (2010)
Nominert: Hugo Cabret (2011)
Nominert: Eventyret om Askepott (2015)
Nominert: Carol (2015)


=== BAFTA for beste kostymedesign ===
Nominert: Orlando (1992)
Nominert: En vampyrs bekjennelser (1994)
Nominert: Kjærlighetens vinger (1997)
Vant: Velvet Goldmine (1998)
Nominert: Shakespeare in Love (1998)
Nominert: Slutten på et forhold (1999)
Nominert: Gangs of New York (2002)
Nominert: The Aviator (2004)
Nominert: Mrs. Henderson presenterer (2005)
Vant: The Young Victoria (2009)


== Referanser ==


== Eksterne lenker ==
(en) Sandy Powell på Internet Movie Database 
(en) Sandy Powell hos The Movie Database
Freddy Hoffmann

Freddy Hoffmann (født 4. september 1959) er en norsk politiker (H).
Han har vært medlem av Drammen bystyre siden 1992. Hoffmann var medlem av formannskapet 1995–2011 og varaordfører 2003–2011. Han var medlem av Fremskrittspartiet fra 1982 til han meldte overgang til Høyre høsten 2009. Hoffmann er varamedlem av formannskapet i perioden 2011–2015.
Han har studiekompetanse fra naturfaglinje. Etter ett år som militærpoliti i UNIFIL hadde han ulike stillinger i IKEA i over 20 år.


== Referanser ==
Nicholas Bodington

Nicholas Bodington (født 6. juni 1904, død 3. juli 1974 i Plymouth) ble under den andre verdenskrig en leder for deler av den hemmelige etterretningsenheten Special Operations Executive.
Han deltok i fire militære oppdrag til Frankrike for å hjelpe den franske motstandsbevegelsen i kampen mot tyskerne. Han var sønn av Oliver Bodington, og han studerte ved Cheltenham College og for et år ved Lincoln College, Oxford. Etter studietiden ble han journalist i 1930 og fremover for avisen Daily Express. Har blitt tildelt den franske medaljen Médaille de la Resistance. Han ble tildelt Order of the British Empire.
Før den andre verdenskrigen var han utenlandskorrespondent for Reuters og han var stasjonert i Paris. Det var her han møtte Karl Bömelburg, fremtidig leder av Gestapo i Frankrike og Henri Déricourt, fremtidig trippelagent. Bodington har også jobbet for den britiske etterretningstjenesten for en stund.
Anton Collin

Anton Johannes Collin (født 12. oktober 1891, i Pihlajavesi, død 31. mai 1973 i Etseri) var en finst langrennsløper og syklist.
Collin vant i 1922 som første utlending 50 km langrenn under Holmenkollrennene. Det ble finsk dobbeltseier med Tapani Niku på andreplass. Collin fikk etter dette tilnavnet Holmencollin.Under vinter-OL 1924 ble Collin nummer 18 på 18 km, og han brøt på 50 km. I sommer-OL 1924 deltok han i 188 km landeveissykling der han også brøt. Han ble likevel regnet med på det finske laget som ble nummer 13 i lagkonkurransen.


== Referanser ==


== Litteratur ==
Bomann-Larsen, Tor (1993). Den evige sne – En skihistorie om Norge. Cappelen. ISBN 8202138019. 


== Eksterne lenker ==
(en) Anton Collin – Olympedia 
(en) Anton Collin – Sports-Reference (OL-resultater – arkivert) 
(en) Anton Collin – ProCyclingStats
Solskiva – årets nye sommersanger

Solskiva – årets nye sommersanger er et samlealbum med Per Asplin, Lars Klevstrand, Kari Iveland, Finn Kalvik og Rolf Graf, utgitt i 1995.


== Sporliste ==
Finn Kalvik: «Morgenstemning»
Olav Næss: «Lysaker'n i juli»
Rolf Graf: «Sunshine On a Rainy Day»
Louis Jacoby: «Kysten er klar»
Rubbel & Beat: «Grilldilla»
Kari Iveland: «Jordbær & vin»
Human Race: «Summer Days»
Matti Røssland: «Juli»
P.G. Roness: «Summer of Love»
Ola Nordskar: «Mere enn en sommer»
Kristin Kajander: «Søndag med regn»
Per Asplin: «Den første sommervals»
Rough Diamond: «Summertime Feeling»
Erling Pedersen: «Jordbær & is»
Lars Klevstrand: «En sommer er aldri over»
Eileen Younghusband

Eileen Louise Younghusband (født 1902, død 1981 i USA) ble internasjonalt kjent for sin forskning og undervisning innen sosialt arbeid.


== Liv og virke ==
Hun var datter av Francis Younghusband (1863–1942), en britisk oppdager som er mest kjent for sine oppdagelser i Sentral-Asia og hans ledelse av den britiske Tibet-kampanjen i 1903 og 1904. Hun var student ved London School of Economics mellom 1926 og 1929.
Younghusband døde i en bilulykke på en foredragsturné i USA, i en alder av 79 år, i 1981. En biografi om Younghusband, ble skrevet i 1984 av professor Kathleen Jones. 
Younghusband ble i 1946 utnevnt til medlem av Order of the British Empire og forfremmet til kommandør i 1955. I 1964 ble hun igjen forfremmet, denne gang til kommandørdame. Hun fikk derved rett til å føre tiltaleformen dame foran sitt navn.
Younghusbands publikasjoner:

The Education and Training of Social Workers (1947)
Social Work in Britain (1951)
Social work in Britain, 1950-1975: a follow-up study (1978).


== Referanser ==
Naturalisering (biologi)

Naturalisering brukes innen biologien om taksa som etableres som del av et område eller lands flora eller fauna. Dette betegner altså organismer som ikke naturlig fantes i området, men som på grunn av ulike former for menneskelig aktivitet blir en del av områdets arter, de blir bofaste. 
En kontrast til slike naturaliserte taksa er de man mener fantes naturlig i området, opprinnelige taksa. I tillegg kan man operere med kategorien "innførte" taksa som også inkluderer menneskelig tilførte taksa som ikke er naturaliserte (ennå), dvs. fremmede taksa for området som mer eller mindre regelmessig påtreffes i naturlige habitater, men som ikke overlever der over tid. Å plassere ulike taksa i disse kategoriene er et spørsmål om skjønn og vurderinger.
For at et takson skal kunne betegnes som naturalisert må det være i stand til å reprodusere, kjønna eller ukjønna, slik at bestanden opprettholdes over tid. 
Ett eksempel på en naturalisert plante er lupin som opprinnelig kommer fra Nord-Amerika, men som blant annet grunnet langvarig bruk som prydplante i hager nå er fullt naturalisert i mange deler av Norge.


== Referanser ==
Lóeguire mac Néill

Lóegaire mac Néill  (død c. 462), også kjent som Lóeguire, var ifølge irske annaler og kongerekker overkonge av Irland. Han skal ha vært en sønn av Niall Noigíallach
Lóegaire opptrer som en motstander av St. Patrick i flere hagiografier. Hans motstand mot helgenen skal ifølge tradisjonen ha vært årsak til at hans etterkommere ikke fikk innflytelse senere. Det finnes flere legender om hans død, alle inkluderer overnaturlige elementer.


== Referanser ==
Lego hits

Lego hits er et samlealbum med diverse artister som Madcon, Wig Wam, Tone Damli Aaberge, D.D.E. og Karpe Diem, utgitt i 2008.


== Sporliste ==
Madcon: «Beggin'»
Celine: «Bæstevænna»
Mika : «Grace Kelly»
Malin: «Sommer og skolefri»
Samsaya/Noora Noor/Alejandro Fuentes: «Kranrekka»
Tone Damli Aaberge: «The Bliss Song»
Postgirobygget: «En solskinnsdag»
Ole Runar Gillebo: «Fotball e supert»
Kaptein Rødskjegg: «Solbrent»
Amy Diamond: «What's In It For Me»
The Monroes: «Cheerio»
The Dynamites: «Valborg oh oh Yeah Yeah»
Tweens: «Abba Medley»
Karpe Diem: «Piano»
D.D.E.: «Det går likar no»
Marit & Marion: «Alle hjerter banker»
Biffen Banden: «Vi er et fryktelig syn»
Different Colour: «Store drømma»
Wig Wam: «In My Dreams»
Arne Weel

Arne Kaj Frisenborg Weel (født 15. januar 1891 i Århus, død 2. oktober 1975) var en dansk skuespiller, teaterinstruktør og -sjef. Han spilte som ung skuespiller ofte elskerroller, og senere fikk han en langvarig karriere som sjef for forskjellige teatre. Han var gift fire ganger, blant annet med Liva Weel.


== Karriere ==
Arne Weel ble født i Århus, men debuterte på scenen i København i 1908 og spilte i de følgende år på Dagmarteatret, Casino og 1914-28 på Scala-Teatret, alle i København. På Scala fikk han stor suksess og spilte blant annet operetter og revy. Han prøvde seg også på iscenesettelse. I en av revyene sang han det, som skulle bli hans kjenningsnummer: Du gamle måne. Blant hans roller kan nevnes Klint i Genboerne og Herløv i Eventyr på Fodrejsen, og han var også med i danmarkspremieren på No No Nanette på Casino.
Engasjementet på Scala var ikke kontinuerlig, og Arne Weel var derfor også på turne i denne periode, i tillegg gjestet han flere teatre i hovedstaden, i utkantene av Danmark og i nabolandenes hovedsteder. Fra 1930 ble han direktør for Riddersalen, hvilket han var i tre perioder: 1930-33, 1940-41 og 1947. Innimellom var han sjef for Nørrebros Teater, Dagmarteatret, Frederiksberg Teater, Det Ny Teater og turneteatre.
I 1952 overtok han ledelsen av Alléscenen, som han skaffet kunstnerisk, men ikke økonomisk suksess. Et underskudd betød, at han forlot dette teateret i 1959 og aldri mer ble teatersjef. I stedet viet Weel seg til regi og skuespill, i en lang periode på Ålborg Teater. Mot slutten av sin karriere fikk han en del TV-oppgaver som skuespiller.
Ved siden av teateret medvirket Arne Weel i en del stumfilmer og enkelte lydfilmer, og hadde også regien for noen få filmer.
I flere år forsøkte han å få en kinobevilling, noe som aldri lykkes.


== Privatliv ==
Arne Weel var gift fire ganger:

1913 med Else Mantzius
1921 med Liva Weel, som han fikk sønnen Jørgen Weel med
1927 med Lise Dorph
1947 med Karen Marie LøwertHans siste fire år var preget av sykdom, men han rakk å utgi erindringsboken Så Festligt Var Det i 1972.


== Filmografi (utvalg) ==
Ut over de nevnte filmer var Weel involvert i flere ikke-danske filmer.


=== Stumfilm (utvalg) ===
1915 – Stribolt på kærlighedsstien
1914 – Den fjerde dame
1914 – Sønnen
1914 – Godsforvalteren
1914 – Hovmod står for fald
1913 – Søstrene Corrodi
1913 – Lejla
1910 – Afgrunden


=== Lydfilm (utvalg) ===
1967 – Mennesker mødes og sød musik opstår i hjertet
1960 – Poeten og Lillemor og Lotte
1960 – Kvindelist og kærlighed
1959 – Helle for Helene
1935 – Bag Københavns kulisser (i tillegg regi og manus)


=== Regi (utvalg) ===
1941 – En forbryder
1940 – En desertør
1937 – Det begyndte ombord
1937 – Den kloge mand


== Referanser ==


== Eksterne lenker ==
(en) Arne Weel på Internet Movie Database 
(sv) Arne Weel i Svensk Filmdatabas 
(da) Arne Weel på Filmdatabasen 
(da) Arne Weel på danskefilm.dk 
(da) Arne Weel på danskfilmogtv.dk 
(da) Arne Weel på Scope 
(fr) Arne Weel på Allociné 
(en) Arne Weel på AllMovie 
(en) Arne Weel hos The Movie Database 
Arne Weel hos Danmark Nationalfilmografi
Arne Weel hos danskefilm.dk
Pamela Martin

Pamela Martin er en amerikansk filmklipper.
Martin ble nominert til Oscar for beste filmklipp for The Fighter (2010), regissert av David O. Russell. Hun debuterte som filmklipper med filmen Rays sommerferie (1994), Russells debutfilm.


== Referanser ==


== Eksterne lenker ==
(en) Pamela Martin på Internet Movie Database 
(sv) Pamela Martin i Svensk Filmdatabas 
(da) Pamela Martin på Filmdatabasen 
(da) Pamela Martin på Scope 
(fr) Pamela Martin på Allociné 
(en) Pamela Martin på AllMovie 
(en) Pamela Martin hos The Movie Database
Angus Wall

Angus  Alexander Wall (født 15. mars 1967) er en Oscar- og BAFTA-belønnet filmklipper og titteldesigner, kjent for sitt samarbeide med David Fincher.
Wall gikk ut av Bowdoin College i 1988, og i 1992 startet han Rock Paper Scissors sammen med Linda Carlson.
I 1988 begynte han å jobbe med David Fincher, og klipte reklamer Fincher regisserte. I 1995 jobbet han med titlene til Se7en, og var klippekonsulent på Finchers Fight Club (1999), klippet av James Haywood. På Finchers neste film, Panic Room (2002), ble han kreditert som klipper sammen med Haywood. Han klipte Zodiac (2007) alene, men hadde Kirk Baxter som tilleggsklipper. Paret klipte Den fantastiske historien om Benjamin Button (2008) og The Social Network (2010) sammen, og skal i 2011 klippe Finchers tolkning av Stieg Larssons roman Menn som hater kvinner.
Wall og Baxter ble både nominert til Oscar og BAFTA for Den fantastiske historien om Benjamin Button (2008) og The Social Network (2010). For sistnevnte vant de begge prisene.


== Eksterne lenker ==
(en) Angus Wall på Internet Movie Database 
(sv) Angus Wall i Svensk Filmdatabas 
(da) Angus Wall på Filmdatabasen 
(da) Angus Wall på Scope 
(fr) Angus Wall på Allociné 
(en) Angus Wall på AllMovie 
(en) Angus Wall hos The Movie Database
Skip Lievsay

Skip Lievsay er en amerikansk lydklipper og lydmikser. 
Lievsay jobber ofte med Coen-brødrene, og ble Oscar-nominert for både lydklipp og lydmiks for deres True Grit – et ekte mannfolk (2010).
Børge Skogvoll

Børge Skogvoll (født 4. mai 1964 i Tromsø) er en tidligere fotballspiller. 
Han spilte for Moss Fotballklubb (1981–1984), hvorav tre offisielle kamper i Eliteserien. Han spilte senere for Sprint-Jeløy  (1985), Rapid Moss (1986) og Sarpsborg Fotballklubb (1987). 
Skogvoll vant Norway Cup for Junior med Moss Fotballklubb i 1982, og scoret fire mål i finalen mot Pors Grenland (6-1).


== Referanser ==
Michael Silvers

Michael Silvers er en amerikansk Oscar-vinnende lydklipper.
Silver jobber i Skywalker Sound, og har jobbet på flere Pixar-filmer, og vant Oscar for beste lydklipp for De utrolige (2004).


== Priser og nominasjoner ==


=== Oscar for beste lydklipp ===
Nominert: Monsterbedriften (2001)
Nominert: Oppdrag Nemo (2003)
Vant: De utrolige (2004)
Nominert: Rottatouille (2007)
Nominert: Se opp (2009)
Nominert: Toy Story 3 (2010)


=== BAFTA for beste lyd ===
Nominert: Se opp (2009)


== Eksterne lenker ==
(en) Michael Silvers på Internet Movie Database 
(en) Michael Silvers på AllMovie 
(en) Michael Silvers hos The Movie Database
Liverpoolbukta

Liverpoolbukta (engelsk: Liverpool Bay, walisisk: Bae Lerpwl) er ei brei og grunn bukt lengst øst i Irskesjøen. Den ligger mellom den nordøstligste delen av Wales og de engelske grevskapene Cheshire, Lancashire og Merseyside i øst. Den har navn etter byen Liverpool som ligger innerst i bukta. Liverpoolbukta anses som et klassisk eksempel på en havregion påvirket av ferskvann, og inn i bukta renner elvene Alt, Clwyd, Dee, Ribble og Mersey. 
Gjennom Liverpoolbukta går skipsleiene inn til dokkene i Liverpool og Merseyside. Den travle skipstrafikken har gjennom århundrene ført til at det på havbunnen i bukta ligger tallrike skipsvrak. Som følge av dette er bukta populær blant dykkere. Det ligger flere olje- og gassfelter i bukta, herunder Douglas Complex med en samlet daglig produksjonskapasitet (per januar 2008) på 60 000 fat. Storbritannias første store offshore vindkraftverk, North Hoyle, ligger i den sørlige delen av bukta. Det er senere også bygget vindturbiner andre steder i bukta.
Landområdet rundt bukta blir noen ganger referert til som «Liverpool Bay Area». Uttrykket blir av enkelte sett på som et mulig offisielt alternativ til Merseyside, men det blir som oftest brukt til å beskrive et mye større område som omfatter byene Ormskirk og Skelmersdale i West Lancashire i nord, St Helens og Warrington i øst og Chester og Nord-Wales i sør. I denne betydningen blir det ofte brukt av lokale forkjempere som ønsker å oppmuntre til regionalt økonomisk og kulturelt samarbeid. Uttrykket er dog ikke spesielt vanlig brukt i området, og er heller ikke anerkjent av den britiske regjeringen som en strategisk økonomisk sub-region. 


== Referanser ==


== Eksterne lenker ==
(en) Liverpool Bay – kategori av bilder, video eller lyd på Commons 
Dykking i Liverpoolbukta
Sanntidskart over skipsfarten i bukta
Seljeglansvikler

Seljeglansvikler (Cydia servillana) er en sommerfugl i gruppen av viklere (Tortricidae). 


== Utseende ==
En liten til middelsstor (vingespenn 11-15 millimeter) vikler. Hodet og thorax er kledt med mørkt brunlige hår. Forvingen er gråbrun ved roten og i spissen, i midten med et bredt, noe diffust, skittenhvitt bånd. Bakvingen er brunhvit, brunt bestøvet langs ytterkanten.


== Levevis ==
Arten har larver som utvikler seg inne i ett til to år gamle kvister av selje (Salix caprea) eller gråselje (Salix cinerea). Larven forårsaker er gallelignende oppsvelling på kvisten, når den er klekket sitter restene av puppehuden igjen i klekkehullet, angrepne kvister er da lette å finne.
De voksne viklerne flyr i juni-juli.


== Utbredelse ==
Arten er utbredt i Europa, mest i den vestlige delen, men den er funnet så langt øst som i Romania og også i Kaukasus.
I Norge er den bare kjent fra Lardal i Vestfold og Arendal i Agder.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt glansviklere, Cydia Hübner, 1825
seljeglansviker, Cydia servillana (Duponchel, 1836)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, svenskspråklig nettressurs med bildegalleri: [1]
Cydia servillana på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) seljeglansvikler i Encyclopedia of Life 
(en) seljeglansvikler i Global Biodiversity Information Facility 
(no) seljeglansvikler hos Artsdatabanken 
(sv) seljeglansvikler hos Dyntaxa 
(en) seljeglansvikler hos Fauna Europaea 
(en) seljeglansvikler hos NCBI 
(en) Kategori:Cydia servillana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Eikeglansvikler

Eikeglansvikler (Cydia splendana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 14-21 millimeter), lyst brunlig grå vikler. Den ytre delen av vingen er rødlig brun, dette området er avgrenset på innersiden av en sigdformet, svart strek. Arten kan minne om epleglansvikler (Cydia pomonella), men er gjerne litt blekere på farge og har andre vertsplanter enn denne. Larvene er hvite, slik skiller de seg fra larvene til slektningen Cydia amplana som også lever i eikenøtter, men er røde på farge.


== Levevis ==
Larvene utvikler seg inne i nøttene på eik (Quercus spp.) og søtkastanje (Castanea sativa). De voksne viklerne flyr i juli-august.


== Utbredelse ==
Arten er utbredt i Nord-Afrika og over det meste av Europa bortsett fra lengst i nord.
I Norge er den funnet nord til Møre og Romsdal.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt glansviklere, Cydia Hübner, 1825
eikeglansviker, Cydia splendana (Hübner, 1799) (synonym Cydia triangulella (Goeze, 1783))


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, svenskspråklig nettressurs med bildegalleri: [1]
Cydia splendana på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) eikeglansvikler i Encyclopedia of Life 
(en) eikeglansvikler i Global Biodiversity Information Facility 
(no) eikeglansvikler hos Artsdatabanken 
(sv) eikeglansvikler hos Dyntaxa 
(en) eikeglansvikler hos Fauna Europaea 
(en) eikeglansvikler hos NCBI 
(en) Kategori:Cydia splendana – bilder, video eller lyd på Wikimedia Commons 
(en) Cydia splendana – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Árbediehtu

Árbediehtu er en nordsamisk betegnelse på tradisjonell kunnskap. Árbediehtu er en kollektiv kunnskap, som består av praktisk ferdigheter og teoretisk kompetanse, utviklet og bearbeidet av det samiske folk gjennom århundrer for å klare seg økonomisk og sosialt og for å vedlikeholde sin åndelighet. Árbediehtu er en tilpasningsdyktig kunnskap, som er videreført til generasjoner gjennom ord og handling.
Det samiske konseptet árbediehtu rommer to beslektede begrep, diehtu, «kunnskap», som  inneholder både informasjon og prosess og árbi, «minne», «arv». I begrepet árbediehtu ligger en forståelse av at tradisjonskunnskap er både informasjon og prosess, og at de finnes ulike måter for å lære seg og skaffe seg kunnskap. Konseptet indikerer en uløselig sammenheng mellom fortid, nåtid og framtid.
Begrepet árbediehtu som tradisjonell kunnskap ble første gang brukt skriftlig i flertallsform árbedieđut av den samiske litteraturforsker Harald Gaski i 2003. Han viser til samisk kunnskap som er overført muntlig fra generasjon til generasjon. I dag er det samiske begrepet árbediehtu stadig oftere brukt i de nordsamiske områdene, både i samisk og i skandinaviske språk i Norge, Sverige og Finland.
Árbediehtu er også et partnerprosjekt om dokumentasjon og beskyttelse av samisk tradisjonskunnskap, initiert og ledet av Samisk høgskole i samarbeid  med fire samiske institusjoner i Norge: Saemien Sijte, Árran, RiddoDuottarMuseat og Sjøsamisk kompetansesenter. Pilotprosjektet Árbediehtuer et kapasitetsoppbyggingsprosjekt. Prosjektets hovedmål er å utvikle en metodologi for dokumentasjon, bevaring, beskyttelse og lagring av árbediehtu.


== Referanser ==


== Eksterne lenker ==
Arbediehtu.no